…………………(sz.) napirend

**E L Ő T E R J E S Z T É S**

**a Képviselő-testület 2020. június 25-ei rendes ülésére**

**Tárgy:** DöntésBudapest II. kerület Szeréna út - Csejtei utca és Józsefhegyi út közötti szakasza útburkolatának felújítására vonatkozó szerződés kötésről

**Készítette:** ……………………

Vincek Tibor műszaki osztályvezető s.k.

**Egyeztetve**: ……………………

Varga Előd Bendegúz alpolgármester

**Látta:** ……………………

dr. Szalai Tibor jegyző

 ……………………

dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 23. § (5) bekezdés 1. pontja értelmében az Önkormányzat feladatát képezi a helyi közutak kezelése, fejlesztése.

Az Önkormányzat ezen feladata körében szükségessé vált a Budapest II. kerület Szeréna út - Csejtei utca és Józsefhegyi út közötti szakasza útburkolatának felújítása.

A GAF Holding Zártkörűen Működő Részvénytársaság (székhely: 1046 Budapest, Telkes utca 34.; cégjegyzékszám: 01-10-047489; statisztikai számjel: 23769151-6420-114-01; adószám: 23769151-2-41; képviseletében eljár: Gréczi János vezérigazgató) az Önkormányzat e tekintetben fennálló feladatának megvalósítását támogatni kívánja, melynek keretében vállalja, hogy az útburkolat felújítása megvalósításának elősegítése érdekében, az Önkormányzatnak egyszeri pénzbeli támogatást nyújt 44.000.000,- Ft összeg erejéig.

A Támogató a támogatást közérdekű célra történő kötelezettségvállalásként nyújtja.

A Támogató a Cél megvalósításához szükséges kiviteli terveket saját költségén elkészítette és azokat a jelen Szerződés általa való aláírásával egyidejűleg az Önkormányzat rendelkezésére bocsátja.

Az Önkormányzatnak a támogatást elfogadva vállalnia kell, hogy azt teljes egészében a Cél megvalósítása érdekében használja fel, továbbá kötelezettséget kell vállalnia arra, hogy a Támogató által rendelkezésére bocsátott kiviteli tervek birtokában a Cél megvalósításához szükséges kivitelezési munkálatok tekintetében a szükséges közbeszerzési eljárást a 2020. évben meghirdeti, valamint az eredményes közbeszerzési eljárást követően, a nyertes ajánlattevővel a Cél megvalósítására vonatkozó vállalkozói szerződést megköti.

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről  szóló  34/2004. (X. 13.) önkormányzati rendelet 11. § (1) Vagyontárgy tulajdonjogának ingyenes vagy kedvezményes megszerzéséről, felajánlás elfogadásáról értékhatárra való tekintet nélkül a Képviselő-testület határoz.

Kérem a Tisztelt Képviselő-testületet, hogy a határozati javaslatot fogadja el.

**H a t á r o z a t i j a v a s l a t**

A Képviselő-testület úgy dönt, hogy Magyarország helyi önkormányzatairól szóló 2011. évi CLXXXIX. törvény 23. § (5) bekezdés 1. pontja értelmében az Önkormányzat kötelező feladatát képező Budapest II. kerület Szeréna út - Csejtei utca és Józsefhegyi út közötti szakasza útburkolatának felújítása tárgyában a GAF Holding Zártkörűen Működő Részvénytársaság (székhely: 1046 Budapest, Telkes utca 34.; cégjegyzékszám: 01-10-047489; statisztikai számjel: 23769151-6420-114-01; adószám: 23769151-2-41; képviseletében eljár: Gréczi János vezérigazgató) közérdekű célra történő egyszeri, 44.000.000,- Ft egyösszegű felajánlását, egyben kötelezettségvállalását elfogadja.

A Képviselő-testület a határozat melléletét képező szerződésben vállalja, hogy azt teljes egészében a jelen határozatban megjelölt útburkolat felújításának megvalósítása érdekében használja fel, továbbá kötelezettséget vállal arra, hogy a rendelkezésére bocsátott kiviteli tervek birtokában a Cél megvalósításához szükséges kivitelezési munkálatok tekintetében a szükséges közbeszerzési eljárást a 2020. évben meghirdeti, valamint az eredményes közbeszerzési eljárást követően, a nyertes ajánlattevővel a Cél megvalósítására vonatkozó vállalkozói szerződést megköti.

A Képviselő-testület felhatalmazza a Polgármestert, hogy a szerződést az Önkormányzat nevében a szükséges technikai jellegű adatok, kiegészítések kitöltése mellett aláírja.

**Felelős:** Polgármester

**Határidő:** 2020. július 31.

*(A határozat meghozatalához minősített többségű szavazati arány szükséges.)*

B u d a p e s t, 2020. június 17.

 **Őrsi Gergely**

 **polgármester**